CELEX: 32019D0540
Language: et
Date: 2019-03-26 00:00:00
Title: Komisjoni otsus (EL) 2019/540, 26. märts 2019, kavandatud kodanikualgatuse „#NewRightsNow – Strengthening the rights of ‘uberised’ workers“ kohta (teatavaks tehtud numbri C(2019) 2312 all)

2.4.2019   
               
               
                  ET
               
               
                  Euroopa Liidu Teataja
               
               
                  L 93/16
               
            
         KOMISJONI OTSUS (EL) 2019/540,
         26. märts 2019,
         kavandatud kodanikualgatuse „#NewRightsNow – Strengthening the rights of ‘uberised’ workers“ kohta
         
            
               (teatavaks tehtud numbri C(2019) 2312 all)
            
         
         (Ainult prantsuskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „#NewRightsNow – Strengthening the rights of ‘uberised’ workers“ sisu on järgmine: „„Uberiseeritud“ töötajate õiguste tugevdamine, eelkõige kohustades digiplatvorme maksma nende heaks regulaarselt töötavatele füüsilisest isikust ettevõtjatele garanteeritud miinimumpalka.“
                  
               
                     (2)
                  
                  
                     Kavandatud kodanikualgatuse eesmärk on järgmine: „Me tahaksime kehtestada digiplatvormidele kohustuse maksta nende heaks regulaarselt töötavatele füüsilisest isikust ettevõtjatele garanteeritud miinimumpalka. See sotsiaalse õigluse meede kaitseks ja stabiliseeriks nende sissetulekut ja eelkõige kõrvaldaks tööalase ebakindluse. Kokkuvõttes soovime me tugevdada „uberiseeritud“ töötajate sotsiaalseid õigusi.“
                  
               
                     (3)
                  
                  
                     Euroopa Liidu lepinguga (ELi leping) on tugevdatud liidu kodanikuühiskonda ja tõhustatud liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (5)
                  
                  
                     Et koordineerida Euroopa Liidu toimimise lepingu artikli 53 lõike 1 ja artikli 62 alusel füüsilisest isikust ettevõtjana tegevuse alustamist ja jätkamist käsitlevaid liikmesriikide õigus- ja haldusnorme, saab võtta vastu aluslepingute rakendamiseks mõeldud liidu õigusakte.
                  
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt eespool nimetatud määruse artikli 4 lõike 2 punktile b.
                  
               
                     (7)
                  
                  
                     Peale selle on moodustatud ka kodanike komitee ja määratud kontaktisikud, nagu on ette nähtud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Kavandatud kodanikualgatus „#NewRightsNow – Strengthening the rights of ‘uberised’ workers“ tuleks seepärast registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kavandatud kodanikualgatus „#NewRightsNow – Strengthening the rights of ‘uberised’ workers“ on registreeritud.
         
         
            Artikkel 2
            Käesolev otsus jõustub 1. aprillil 2019.
         
         
            Artikkel 3
            Käesolev otsus on adresseeritud kavandatud kodanikualgatuse „#NewRightsNow – Strengthening the rights of ‘uberised’ workers“ korraldajatele (kodanike komitee liikmed), keda esindavad kontaktisikud Atte Samuli OKSANEN ja Vasiliki TSIARA.
         
         
            Strasbourg, 26. märts 2019
            
               
                  Komisjoni nimel
               
               
                  esimene asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.